2020. gada \_\_\_.\_\_\_\_ Noteikumi Nr.

Rīgā (prot. Nr.   .§)

**Grozījumi Ministru kabineta 2017. gada 7. februāra noteikumos Nr. 74 „Jaunuzņēmumu atbalsta programmu pieteikšanas un administrēšanas kārtība”**

*Izdoti saskaņā ar*

*Jaunuzņēmumu darbības atbalsta likuma*

*13. panta otro daļu,*

*17. panta otro daļu un*

*21. panta trešo daļu*

Izdarīt Ministru kabineta 2017. gada 7. februāra noteikumos Nr.74 “Jaunuzņēmumu atbalsta programmu pieteikšanas un administrēšanas kārtība” *(Latvijas Vēstnesis, 2017, 44. nr; 2018, 123. nr.; 2019, 240. nr.)* šādus grozījumus:

1. Papildināt noteikumus ar 3.2.4. apakšpunktu šādā redakcijā:

“3.2.4.  jaunuzņēmuma saistītā sabiedrība atbilst Jaunuzņēmumu darbības atbalsta likuma 4. panta otrajā daļā noteiktajiem kritērijiem, ja šo noteikumu 3.2.1. apakšpunktā minētais ieguldījums veikts tajā.”

2. Aizstāt 1. pielikuma 1.10. apakšpunkta “b)” apakšpunktā skaitli “70” ar skaitli “50”.

3. Izteikt 1. pielikuma 5.2. apakšpunktu šādā redakcijā:

“5.2. jaunuzņēmums nav reorganizēts, tam nav līdzdalības citā kapitālsabiedrībā (izņemot Jaunuzņēmumu darbības atbalsta likuma 4.panta otrās daļas 1. punktā minētajā gadījumā), nav notikusi uzņēmuma pāreja Komerclikuma 20. panta izpratnē;”

4. Papildināt 1. pielikumu ar 5.9., 5.10. un 5.11.  apakšpunktu šādā redakcijā:

“5.9. no meitas uzņēmuma saņēmis un Latvijā izmantojis riska kapitāla investīcijas Jaunuzņēmumu darbības atbalsta likuma 4. panta 1. punktā noteiktajā apmērā;

5.10. jaunuzņēmums peļņu no īstenotās idejas gūs Latvijā, t.i. īstenotā ideja ir Latvijas jaunuzņēmuma īpašumā;

5.11. jaunuzņēmuma meitas sabiedrība nesaņem nodokļu atvieglojumu attiecīgajā valstī, kur tā reģistrēta komercreģistrā.”

**Ministru prezidents A. K. Kariņš**

**Iesniedzējs:**

**Ekonomikas ministrs J.Vitenbergs**

**Vīza**

**Ekonomikas ministrijas**

**valsts sekretāra p.i. E.Valantis**